*Budapest, 2017. február 20. - Sajtóközlemény azonnali felhasználásra*

**AZ 50 000. GÉPJÁRMŰ forgalomba HELYEZÉSE alkalmából**

**A KORASZÜLÖTTmentést TÁMOGATTA A LEASEPLAN**

**Február 17-én ünnepélyes keretek között átadta 50 000. autóját hazánk egyik vezető gépjármű- és flottakezelő vállalata, a LeasePlan Hungária Zrt. A jubileumi Skoda Octaviat a PwC Magyarország képviselője vette át, majd közösen nyújtották át a Magyar Koraszülött és Újszülött Mentő Alapítvány számára az 500 000 Ft-os anyagi támogatást.**

A LeasePlan 1994 óta tevékenykedik a magyar piacon, jelenleg közel 700 hazai és nemzetközi ügyfelet szolgál ki. Innovatív flottakezelőként 2016-ban meghirdette mobilitási stratégiáját, mely egy tudatosabb és felelősségteljesebb járműhasználói jövőkép fele mutat. A stratégia részeként a LeasePlan kibővítette kínálatát a teljes körű szolgáltatást nyújtó gépjárműlízingről a jövőbe tekintő, rugalmas megoldások választékára és innovatív szolgáltatási portfóliót alakított ki, mely kiterjed az autókölcsönzésre, a rövid- és hosszú távú lízingre, a közös gépkocsihasználatra is.

***Az 50 000. gépjármű a PwC Magyarország flottájában került forgalomba helyezésre, s az ünnepélyes ceremónián a két vállalat közösen adta át a Magyar Koraszülött és Újszülött Mentő Alapítvány számára az 500 000 Ft értékű támogatást.***

“*Azon dolgozunk, hogy a magyarországi vállalatok is felismerjék a tudatos gépjárműhasználatban rejlő előnyöket és lehetőségeket. Külön öröm számunkra, hogy a jubileumi gépjárművet egy olyan ügyfelünk vehette át, aki osztozik velünk a mobilitási stratégia során megfogalmazott elvekben és tevékenységét környezettudatos szempontok mentén, felelősen végzi”-* mondta Pesti Tímea, a LeasePlan kereskedelmi igazgatója.

*„Évek óta kiemelt figyelmet fordítunk arra, hogy olyan üzleti partnerekkel dolgozzunk, akiknek szintén fontos a társadalmi felelősségvállalás. Együttműködésünk a LeasePlan Hungária Zrt.-vel az egyik pozitív példa cégünk életében. Amikor értesültünk a hírről, hogy munkatársunk veheti át az 50 000. gépjárművet, egyetértés volt közöttünk, hogy a jeles eseményt kössük össze egy mobilitáshoz kapcsolódó tevékenység támogatásával. Bízunk benne, hogy ezzel a gesztussal hozzájárulhatunk az adományozott Alapítvány sikeres működéséhez”* – tette hozzá Pál Tamás, a PwC Magyarország pénzügyi vezetője.

Dr. Nagy Andrea, a Magyar Koraszülött és Újszülött Mentő Alapítvány képviselője elmondta: “*Alapítványunk 2007-ben 8 vidéki koraszülött és beteg újszülött mentéssel és szállítással foglalkozó alapítvány összefogásával alakult meg. Fő tevékenységünk a regionális mentési tevékenységet folytató alapítványok koordinálása, közös érdekképviselete, egységes szakmai irányelvek alapján történő működtetésének segítése, valamint a koraszülött mentés-szállításhoz szükséges eszközökkel történő ellátása, melyet nagyrészt a LeasePlanhez hasonló támogatásokból finanszírozunk. Megtiszteltetés számunkra, hogy annyi más szervezet mellett a koraszülöttek ügye mellé állt a flottakezelő vállalat. Ezévben célunk egy szállító inkubátor egység vásárlása, mellyel az egyik regionális alapítványnál lévő, régebbi típusú eszköz cseréjét tennénk lehetővé.”*

A **LeasePlan** egy globális, flottaüzemeltetéssel és személyi mobilitással foglalkozó, holland gyökerekkel rendelkező vállalat. A flottaüzemeltetéshez kapcsolódó szolgálgatásainkkal sokszínű ügyfélkört szolgálunk ki. 1963-as alapítása óta vállalatunk globális piacvezetővé vált a flottaüzemeltetés és személyi mobilitás területén. Globális franchise rendszerünk több, mint 1.6 millió, különböző márkájú járművet kezel, és 32 országban kínálja szolgáltatásait. Bizonyítottan képesek vagyunk fejlett flottakultúrával rendelkező piacokon is növekedni és piacvezető szerepet elérni. Képesek vagyunk globális jelenlétünkből és nemzetközi hálózatunkból hasznot teremteni innovatív termékeinknek és magas minőségű szolgáltatásainknak köszönhetően.

További információk: **Veres Ida** (Corpus Communications) +36 20 320 6460, mail@corpuscom.hu, www.leaseplan.hu